

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2024. gada 28. novembrī |

**29.**

**Par atļauju pieņemt dāvinājumu (ziedojumu)**

Ogres novada pašvaldībā (turpmāk – Pašvaldība) 2024. gada 5. novembrī ir saņemta Ķeguma vidusskolas vēstule ar lūgumu atļaut pieņemt juridiskas personas – SIA “Duroc Machine Tool”, reģistrācijas Nr. 40003716495, (turpmāk tekstā – ziedotājs) dāvinājumu (ziedojumu) 5000 EUR apmērā materiāltehniskā un attīstošā nodrošinājuma uzlabošanai (Pašvaldībā reģistrēta ar Nr. 2-4.1/ 5640).

Likuma “Par interešu konflikta novēršanu valsts amatpersonu darbībā” (turpmāk – Likums) 14. panta otrā daļa noteic, ka valsts amatpersona, kā arī koleģiālā institūcija var pieņemt ziedojumu publiskas personas institūcijas vārdā, ja ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz ziedotāju.

Atbilstoši Likuma 14. panta pirmajai daļai par ziedojumu Likuma izpratnē uzskatāma mantas, tai skaitā finanšu līdzekļu, pakalpojuma, tiesību vai citāda veida labuma bezatlīdzības atvēlēšana (nodošana) noteiktiem mērķiem.

Pēc Ķeguma vidusskolas direktora pienākumu izpildītājas sniegtās informācijas Ķeguma vidusskolai nav noslēgti nekādi līgumi ar ziedotāju. Ziedotājs nav piedalījies nevienā no Pašvaldības rīkotajiem iepirkumiem, Ķeguma vidusskolai attiecībā uz ziedotāju nav izdevusi administratīvus aktus, veikusi uzraudzības, kontroles, izziņas vai sodīšanas funkcijas. Starp Ķeguma vidusskolai un ziedotāju nepastāv citas saistības, kuru dēļ dāvinājuma (ziedojuma) pieņemšana var veicināt nonākšanu konflikta situācijā.

Ziedotājs iesniegumā Pašvaldībai ir apliecinājis vēlmi ziedot 5000 EUR ar mērķi materiāltehniskā un attīstošā nodrošinājuma uzlabošanai.

Ievērojot Likuma 14. panta ceturtajā daļā noteiktos ierobežojumus un ņemot vērā šī panta piektās daļas nosacījumus, ka pirms ziedojuma pieņemšanas valsts amatpersona vai koleģiālā institūcija izvērtē, vai publiskas personas institūcijai attiecībā uz ziedotāju divus gadus pēc ziedojuma pieņemšanas varētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas un vai ziedojuma pieņemšana varētu radīt interešu konfliktu vai ierobežot publiskas personas institūcijas normatīvajos aktos noteikto funkciju vai uzdevumu izpildi, var pieņemt ziedojumu, bet pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.

Atbilstoši Likuma 14. panta sestajai daļai, pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.

Saskaņā ar Ķeguma vidusskolas nolikumu (apstiprināts ar Ogres novada pašvaldības domes 2024. gada 30. maija sēdes lēmumu (Nr.8; 29.)), Ķeguma vidusskola ir Ogres novada pašvaldības domes dibināta vispārējās izglītības iestāde.

Ņemot vērā augstāk minēto, izvērtējot apstākļus atbilstoši Likuma 14. panta otrajā, trešajā un ceturtajā daļā noteiktajiem dāvinājuma (ziedojuma) pieņemšanas ierobežojumiem, konstatējams, ka nepastāv ierobežojumi, kas liedz pieņemt dāvinājumu (ziedojumu) no ziedotāja Ķeguma vidusskolai, pamatojoties uz Pašvaldību likuma 4. panta pirmās daļas 4. punktu, likuma “Par interešu konflikta novēršanu valsts amatpersonu darbībā” 14. panta otro, ceturto, piekto un sesto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. AtļautĶeguma vidusskolai pieņemt no SIA “Duroc Machine Tool”, reģistrācijas Nr. 40003716495, dāvinājumu (ziedojumu) 5000 EUR (pieci tūkstoši *euro*) apmērā.
2. UzdotĶeguma vidusskolai noslēgt dāvinājuma (ziedojuma) līgumu ar ziedotāju.
3. Kontrolipār lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)